PATVIRTINTA

Mažeikių lopšelio-darželio „Linelis“

direktoriaus 2015 m. rugpjūčio 31 d.

įsakymu Nr. V1-93

**MAŽEIKIŲ LOPŠELIO-DARŽELIO „LINELIS“ PATALPŲ NAUDOJIMO TVARKOS APRAŠAS**

**I. BENDROSIOS NUOSTATOS**

1. Mažeikių lopšelis-darželis „Linelis“ (toliau – lopšelis-darželis) patalpų naudojimosi tvarkos aprašas (toliau – aprašas) nustato paslaugų sutarties sudarymo ir naudojimosi patalpomis tvarką.

2. Sprendimą išnuomoti Mažeikių lopšeliui-darželiui „Linelis“ patikėjimo teise valdyti, naudoti ir disponuoti turtą priima lopšelio-darželio direktorius.

**II. PATALPŲ NUOMOS TVARKA**

3. Lopšelio-darželio patalpos išnuomojamos: veiklai, kurios dėka padidėja lopšelio-darželio patrauklumas, plečiamas paslaugų spektras, tenkinamos vaikų švietimo, kultūros, socialinės, sveikatinimo ir kitos nekomercinės reikmės (įvairūs papildomi užsiėmimai vaikams).

4. Papildomai veiklai organizuoti gali būti išnuomojamos dvi lopšelio-darželio patalpos: sporto salė ir muzikos salė.

5. Patalpos nuomojamos tik laisvu nuo naudojimosi pagal tiesioginę paskirtį metu, nepažeidžiant lopšelyje-darželyje nustatyto dienos ritmo.

6. Patalpos išnuomojamos tik darbo dienomis.

7. Juridinis ar fizinis asmuo, pageidaujantis naudotis lopšelio-darželio patalpomis, pateikia lopšelio-darželio direktoriaus vardu parašytą prašymą, nurodydami teikti pageidaujamas paslaugas, laiką, trukmę, renginyje ar užsiėmime, dalyvaujančių asmenų skaičių.

8. Suderinus naudojimosi patalpomis sąlygas, laiką ir grafiką su prašančiuoju, pasirašoma paslaugų teikimo sutartis. Jei sutartis sudaroma su fizinių asmenų grupe, ją pasirašo lopšelio-darželio direktorius ir fizinių asmenų grupės vadovas.

**III. NAUDOJIMOSI PATALPOMIS TVARKA**

9. Nuomininkams draudžiama nuomoti ar kitaip leisti naudotis nuomojamomis patalpomis tretiems asmenims.

10. Visa atsakomybė dėl besinaudojančių patalpomis sveikatos sutrikimų, nelaimingų atsitikimų, įvykusių papildomos veiklos metu, tenka patalpų nuomininkui.

11. Nuomininkas atsako už nuomojamoje patalpoje esančio inventoriaus saugumą.

12. Lopšelio-darželio patalpose ir teritorijoje draudžiama:

12.1. rūkyti ir vartoti alkoholinius gėrimus;

12.2. būti neblaiviems ir apsvaigusiems nuo psichiką veikiančių medžiagų;

12.3. atsivesti naminius gyvūnus;

12.4. vaikščioti, būti patalpose, kurios neįvardintos šiame apraše;

12.5. užsiimti sutartyje nesuderinta veikla.

13. Nuomininkas privalo palaikyti švarą ir tvarką, laikyti gaisrinės saugos ir elektrosaugos reikalavimų.

14. Nuomininkas lopšeliui-darželiui atlygina žalą, padarytą dėl jo kaltės.

**IV. ATSISKAITYMO UŽ SUTEIKTAS PASLAUGAS TVARKA**

15. Nuompinigiai skaičiuojami vadovaujantis Mažeikių rajono savivaldybės tarybos 2015 m. sausio 30 d. sprendimu Nr. T1-20 „Dėl Mažeikių rajono savivaldybės ir valstybės turto valdymo, naudojimo ir disponavimo juo tvarkos aprašo patvirtinimo“.

16. Nuomininkas mokestį moka pagal lopšelio-darželio vyriausiojo buhalterio išrašytą sąskaitą faktūrą iki kito mėnesio dešimtos dienos.

17. Nuomininkui pageidaujant sąskaita faktūra gali būti išrašoma už vieną ketvirtį.

18. Nuomininkas, sutartyje nurodytą nuomos mokestį sumoka banko pavedimu į lopšelio-darželio atsiskaitomąją sąskaitą, kuri nurodyta sutartyje.

19. Nuomininkas, sutartyje nustatytu laiku nesumokėjęs nuompinigių, moka 0,02 procento delspinigius nuo nesumokėtos nuompinigių sumos už kiekvieną pavėluotą dieną.

**V. BAIGIAMOSIOS NUOSTATOS**

20. Nuomos sutartis, sutarties sąlygos gali būti keičiamos tik šalių susitarimu.

21. Šis aprašas privalomas visiems nuomininkams, kurie naudojasi lopšelio-darželio turtu.

22. Nuompinigiai, gauti pagal lopšelio-darželio turto nuomos sutartis, įstatymų nustatyta tvarka naudojami lopšelio-darželio veiklai finansuoti, valdomo materialiojo turto priežiūrai ir remontui. 23. Aprašą, jo papildymus ir pakeitimus tvirtina lopšelio-darželio direktorius.

24. Aprašas viešai skelbiamas lopšelio-darželio internetinėje svetainėje [www.linelis.eu](http://www.linelis.eu)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_